في يوم من الأيام، شاب زار مزرعة صغيرة في الريف. لما قرب من المزرعة، شاف فراخ كتير ونسر بيلعبوا مع بعض.
بعدين راح لبيت المزرعة وكلم الفلاح، "يا عم، أنا كنت عدي من هنا ولقيت عندك فراخ كتير ونسر." الفلاح ابتسم وقال، "ده مش نسر. ده فرخة." الشاب فضل يقول إنه نسر. قال للفلاح، "يا عم، ده نسر! وأنا هثبتلك." الفلاح ضحك، "ماشي، اتفضل."
الشاب بعد كده مسك الطير الكبير ده وطلع جبل عالي. مسك الطير في إيديه وقال، "إنت نسر، طير!" لكن الطير مقدرش. الشاب حاول تاني مرة. قال للطير، "مش فارقة معايا إنك اتربيت كفرخة طول السنين دي. بس أنا عارف إنت اتخلقت تبقى إيه. إنت نسر، يلا طير!" بعد ما الشاب حاول تلات مرات تانية، الطير بدأ يرفرف بجناحه. وأخيراً، طار لفوق وبدأ يطير حوالين المزرعة.
ده حقيقي بالنسبة لينا. في ناس حوالينا فضلوا يحبطونا بكدبهم علينا. على مر السنين، قالولنا إننا فاشلين، مش كويسين كفاية ولازم نقبل "الواقع". هما غلطانين. لازم نحاول بكل قوتنا نوصل لأعلى إمكانياتنا عشان نثبت إننا نسور.
ليه الشاب مسك الطير ده؟
عشان كان عايز يموت الطير. عشان الفلاح طلب منه يعمل كده. عشان كان عايز يثبت حاجة للفلاح. عشان الفلاح كان عايز الشاب يرمي الطير بعيد.